പാലോട് രവി

കേരള നിയമസഭയിലെ
മുൻ ഡെപ്യൂട്ടി സ്പീക്കറും  നെടുമങ്ങാട് നിന്ന് മൂന്ന് തവണ  നിയമസഭാംഗവുമായിരുന്ന തിരുവനന്തപുരം ജില്ലയിൽ നിന്നുള്ള കോൺഗ്രസ് നേതാവാണ് പാലോട് രവി (ജനനം: 25 ജൂൺ 1949)ഇന്ത്യൻ നാഷണൽ കോൺഗ്രസിനെ പ്രതിനിധീകരിച്ച് നെടുമങ്ങാട് നിയോജക മണ്ഡലത്തിൽ നിന്ന് ഡെപ്യൂട്ടി സ്പീക്കറായും കേരള നിയമസഭാംഗമായും സേവനമനുഷ്ഠിച്ചിട്ടുണ്ട്.

 ജീവിതരേഖ 
തിരുവനന്തപുരം ജില്ലയിലെ നെടുമങ്ങാട് താലൂക്കിലെ പാലോട് വില്ലേജിൽ പി.ഗംഗാധരൻ പിള്ളയുടേയും സരസ്വതിയമ്മയുടേയും മകനായി 1949 ജൂൺ 25ന് ജനിച്ചു.https://www.mathrubhumi.com/mobile/news/kerala/palode-ravi-malayalam-news-1.709618 ബി.എസ്.സി. ബിരുദമാണ് വിദ്യാഭ്യാസ യോഗ്യത.https://nocorruption.in/politician/palode-ravi/

 സ്വകാര്യ ജീവിതം  

ഭാര്യ: എസ്. ജയകുമാരി
മക്കൾ: രണ്ട് പേർ

 രാഷ്ട്രീയ ജീവിതം 

വിദ്യാർത്ഥി കാലഘട്ടത്തിൽ തന്നെ കെ.എസ്.യുവിൻ്റെ സജീവ പ്രവർത്തകനായിരുന്നു. കെ.എസ്.യു, യൂത്ത് കോൺഗ്രസ് സംഘടനകളുടെ തിരുവനന്തപുരം ജില്ലാക്കമ്മറ്റിയുടെ ജനറൽ സെക്രട്ടറിയായും പ്രസിഡൻറായും തൊഴിലാളി സംഘടനയായ ഐ.എൻ.ടി.യു.സിയുടെ ജില്ലാ പ്രസിഡൻറായും പ്രവർത്തിച്ചു.

തിരുവനന്തപുരം ഡി.സി.സിയുടെ ജനറൽ സെക്രട്ടറിയായും നിർവാഹക സമിതി അംഗവുമായിരുന്ന രവി  എ.ഐ.സി.സി, കെ.പി.സി.സി എന്നിവയിൽ നിർവാഹക സമിതി അംഗമാണ്. ഐ.എൻ.ടി.യു.സിയുടെ അഖിലേന്ത്യ സെക്രട്ടറിയും നിരവധി തൊഴിലാളി സംഘടനകളുടെ ഭാരവാഹിയുമാണ്.https://www.manoramaonline.com/news/announcements/2017/06/06/06-tvm-palode-ravi-intuc-secretery.html

1991-ലും 1996-ലും 2011-ലും നെടുമങ്ങാട്ട് നിന്ന് നിയമസഭാംഗമായി തിരഞ്ഞെടുക്കപ്പെട്ടു.
2015-2016ൽ കേരള നിയമസഭ ഡെപ്യൂട്ടി സ്പീക്കറായും പ്രവർത്തിച്ചു.

നിലവിൽ കെ.പി.സി.സിയുടെ ജനറൽ സെക്രട്ടറിയാണ്.http://kpcc.org.in/kpcc-committee

ഏഴു തവണ നെടുമങ്ങാട്ട് നിന്ന് മത്സരിച്ച രവി മൂന്നു തവണ (1991, 1996, 2011) ജയിച്ചു. 1987-ൽ സി.പി.ഐയിലെ കെ.വി.സുരേന്ദ്രനാഥിനോടും 2001- ലും 2006-ലും സി.പി.ഐയിലെ മാങ്കോട് രാധാകൃഷ്ണനോടും 2016-ൽ സി.പി.ഐ നേതാവായ സി.ദിവാകരനോടും പരാജയപ്പെട്ടു.https://m.timesofindia.com/city/thiruvananthapuram/no-former-speakers-deputy-speaker-in-new-house-in-kerala/articleshow/52355327.cmshttps://resultuniversity.com/election/nedumangad-kerala-assembly-constituency

കെ.സുധാകരൻ കെ.പി.സി.സി പ്രസിഡൻറായതിനു ശേഷം നടന്ന പുന:സംഘടനയിൽ നിലവിൽ 2016 മുതൽ ഡി.സി.സി പ്രസിഡൻ്റായിരുന്ന നെയ്യാറ്റിൻകര സനലിനു പകരക്കാരനായി 2021 ഓഗസ്റ്റ് 29 മുതൽ തിരുവനന്തപുരം ഡി.സി.സി പ്രസിഡൻറായി പ്രഖ്യാപിക്കപ്പെട്ടു.https://keralakaumudi.com/news/mobile/news-amp.php?id=627624&u=dcc-list-announced

 തിരഞ്ഞെടുപ്പുകൾ 
+ തിരഞ്ഞെടുപ്പുകൾ   വർഷം  മണ്ഡലം  വിജയിച്ച സ്ഥാനാർത്ഥി  പാർട്ടിയും മുന്നണിയും  പരാജയപ്പെട്ട മുഖ്യസ്ഥാനാർത്ഥി  പാർട്ടിയും മുന്നണിയും2016  നെടുമങ്ങാട് നിയമസഭാമണ്ഡലം  സി. ദിവാകരൻ  സി.പി.ഐ., എൽ.ഡി.എഫ്.  പാലോട് രവി  കോൺഗ്രസ് (ഐ.), യു.ഡി.എഫ്.2011  നെടുമങ്ങാട് നിയമസഭാമണ്ഡലം  പാലോട് രവി  കോൺഗ്രസ് (ഐ.), യു.ഡി.എഫ്.   പി. രാമചന്ദ്രൻ നായർ   സി.പി.ഐ., എൽ.ഡി.എഫ്.2006  നെടുമങ്ങാട് നിയമസഭാമണ്ഡലം  മാങ്കോട് രാധാകൃഷ്ണൻ  സി.പി.ഐ., എൽ.ഡി.എഫ്.  പാലോട് രവി  കോൺഗ്രസ് (ഐ.), യു.ഡി.എഫ്.2001  നെടുമങ്ങാട് നിയമസഭാമണ്ഡലം  മാങ്കോട് രാധാകൃഷ്ണൻ  സി.പി.ഐ., എൽ.ഡി.എഫ്.  പാലോട് രവി  കോൺഗ്രസ് (ഐ.), യു.ഡി.എഫ്.1996  നെടുമങ്ങാട് നിയമസഭാമണ്ഡലം  പാലോട് രവി  കോൺഗ്രസ് (ഐ.), യു.ഡി.എഫ്.   മാങ്കോട് രാധാകൃഷ്ണൻ   സി.പി.ഐ., എൽ.ഡി.എഫ്.1991  നെടുമങ്ങാട് നിയമസഭാമണ്ഡലം  പാലോട് രവി  കോൺഗ്രസ് (ഐ.), യു.ഡി.എഫ്.   കെ. ഗോവിന്ദ പിള്ള   സി.പി.ഐ., എൽ.ഡി.എഫ്.1987  നെടുമങ്ങാട് നിയമസഭാമണ്ഡലം  കെ.വി. സുരേന്ദ്രനാഥ്  സി.പി.ഐ., എൽ.ഡി.എഫ്.  പാലോട് രവി  കോൺഗ്രസ് (ഐ.), യു.ഡി.എഫ്.
അവലംബം

വർഗ്ഗം:കേരളത്തിലെ ഇന്ത്യൻ നാഷണൽ കോൺഗ്രസ് പ്രവർത്തകർ
വർഗ്ഗം:പതിമൂന്നാം കേരള നിയമസഭാംഗങ്ങൾ
വർഗ്ഗം:ഒൻപതാം കേരള നിയമസഭാംഗങ്ങൾ
വർഗ്ഗം:പത്താം കേരള നിയമസഭാംഗങ്ങൾ
വർഗ്ഗം:കേരള നിയമസഭയിലെ ഡെപ്യൂട്ടിസ്പീക്കർമാർ